CELEX: 32020D2078
Language: sk
Date: 2020-12-10 00:00:00
Title: Rozhodnutie Rady (EÚ) 2020/2078 z 10. decembra 2020 o pozícii, ktorá sa má v mene Európskej únie zaujať v Spoločnom výbore pre colnú spoluprácu EÚ – Kanada v súvislosti s prijatím rozhodnutia o vzájomnom uznávaní programu Kanady Partners in Protection a programu schválených hospodárskych subjektov Európskej únie

15.12.2020   
               
               
                  SK
               
               
                  Úradný vestník Európskej únie
               
               
                  L 424/58
               
            
         ROZHODNUTIE RADY (EÚ) 2020/2078
         z 10. decembra 2020
         o pozícii, ktorá sa má v mene Európskej únie zaujať v Spoločnom výbore pre colnú spoluprácu EÚ – Kanada v súvislosti s prijatím rozhodnutia o vzájomnom uznávaní programu Kanady Partners in Protection a programu schválených hospodárskych subjektov Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohodu medzi Európskym spoločenstvom a Kanadou o spolupráci a vzájomnej pomoci v colných záležitostiach (ďalej len „dohoda CMAA“) uzavrela Únia rozhodnutím Rady 98/18/ES (1) a uvedená dohoda nadobudla platnosť 1. januára 1998.
                  
               
                     (2)
                  
                  
                     V článku 2 dohody CMAA sa colné orgány vyzývajú, aby rozvíjali spoluprácu v colnej oblasti v najširšom možnom rozsahu.
                  
               
                     (3)
                  
                  
                     Podľa článku 20 dohody CMAA bol zriadený Spoločný výbor pre colnú spoluprácu (ďalej len „výbor JCCC“), ktorý má prijať opatrenia potrebné na spoluprácu v colnej oblasti.
                  
               
                     (4)
                  
                  
                     Dohodu medzi Európskou úniou a Kanadou o spolupráci v colnej oblasti v záležitostiach súvisiacich s bezpečnosťou dodávateľského reťazca (ďalej len „dohoda SCSA“) uzavrela Únia rozhodnutím Rady 2014/941/EÚ (2) a uvedená dohoda nadobudla platnosť 1. novembra 2013.
                  
               
                     (5)
                  
                  
                     Podľa článku 5 dohody SCSA je výbor JCCC oprávnený prijímať rozhodnutia o vzájomnom uznávaní metód riadenia rizika, noriem v oblasti rizika, bezpečnostných kontrol a programov obchodného partnerstva.
                  
               
                     (6)
                  
                  
                     Výbor JCCC má v úmysle prijať na svojom piatom zasadnutí rozhodnutie a v každom prípade pred koncom roku 2022 o vzájomnom uznávaní programu Kanady Partners in Protection a programu schválených hospodárskych subjektov Európskej únie.
                  
               
                     (7)
                  
                  
                     Je vhodné stanoviť pozíciu, ktorá sa má zaujať v mene Únie vo výbore JCCC, keďže rozhodnutie o vzájomnom uznávaní programu Kanady Partners in Protection a programu schválených hospodárskych subjektov Európskej únie bude mať právne účinky v Únii.
                  
               
                     (8)
                  
                  
                     Pozícia Únie vo výbore JCCC o vzájomnom uznávaní programu Kanady Partners in Protection a programu schválených hospodárskych subjektov Európskej únie by mala byť založená na návrhu rozhodnutia výboru JCCC,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má zaujať v mene Únie v Spoločnom výbore pre colnú spoluprácu (ďalej len „výbor JCCC“) zriadenom Dohodou medzi Európskym spoločenstvom a Kanadou o spolupráci a vzájomnej pomoci v colných záležitostiach na piatom zasadnutí výboru JCCC v súvislosti so vzájomným uznávaním programu Kanady Partners in Protection a programu schválených hospodárskych subjektov Európskej únie, je založená na návrhu rozhodnutia výboru JCCC (3).
         
         
            Článok 2
            Toto rozhodnutie nadobúda účinnosť dňom jeho prijatia a platí do 31. decembra 2022.
         
         
            V Bruseli 10. decembra 2020
            
               
                  Za Radu
               
               
                  predseda
               
               M. ROTH
            
         
         
            (1)  Rozhodnutie Rady 98/18/ES z 27. novembra 1997 o uzavretí Dohody medzi Európskym spoločenstvom a Kanadou o colnej spolupráci a vzájomnej pomoci v colných otázkach (Ú. v. ES L 7, 13.1.1998, s. 37).
         
            (2)  Rozhodnutie Rady 2014/941/EÚ z 27. júna 2013 o uzavretí Dohody medzi Európskou úniou a Kanadou o spolupráci v colnej oblasti, pokiaľ ide o záležitosti súvisiace s bezpečnosťou dodávateľského reťazca (Ú. v. EÚ L 367, 23.12.2014, s. 8).
         
            (3)  Pozrite dokument ST 13014/20 na http://register.consilium.europa.eu.